Nordjyllands Politi stoppede fredag aften en 20-årig mand, som kørte uden hjelm på sin knallert i Skagen. De mistænkte nemlig, at han kørte i påvirket tilstand. - Der blev lavet en narkotikatest, og testen gav udslag for cannabis, fortæller Peter Skovbak, politikommissær ved Nordjyllands Politi. Da den 20-årige mand, som kørte uden hjelm, blev standset, kropsvisiterede politiet ham, og i den forbindelse fandt de 10 gram hash i hans lomme. Der ventede dog en endnu større fangst, da politiet tog forbi mandens adresse i Skagen. Under ransagningen fandt de yderligere 715 gram hash og 25,68 gram kokain. - Nu afventer vi svar på blodprøven, og så venter der et retsligt efterspil. Han er sigtet for strafferetningens bestemmelse om narkotika, siger Peter Skovbak. Politikommissæren oplyser, at den sigtede i forvejen er kendt af politiet.

Opsummering:
En 20-årig er nu sigtet i sagen.